ନୂଆଦିଲ୍ଲୀଃଚୀନ୍ ନିଜର ପରିବାପଣିଆକୁ ସବୁ ଦେଶ ମଧ୍ୟରେ ଜୋରକରି ଦେଖେଇବାକୁ ଚାଁହୁଛି | ଚୀନ୍-ତାଇୱାନ ତିକ୍ତତା ଦିନକୁ ଦିନ ବଢ଼ି ଚାଲିଥିବା ବେଳେ ଆମେରିକା ପ୍ରଶାସନ ତାଇୱାନ ପ୍ରତି ପୂର୍ଣ୍ଣ ସମର୍ଥନ ଜାରି ରଖିଛି ଏବଂ ତାଇୱାନକୁ ଯଥା ସମ୍ଭବ ସହାୟତା ଦେବାକୁ ପ୍ରତିଶ୍ରୁତି ଦେଇଛି । ଗତକାଲି ସୁଦ୍ଧା ମାତ୍ର ୩୦ ବିମାନ ଯୁଦ୍ଧାଭ୍ୟାସରେ ସାମିଲ ହୋଇଥିବା ବେଳେ ଏହି ସଂଖ୍ୟା ଅଚାନକ ଶହେ ଟପି ଯାଇଛି । ଏଭଳି ସ୍ଥିତିରେ ଚୀନ୍ ଯେ କୌଣସି ସମୟରେ ତାଇୱାନ ବିରୋଧରେ ଯୁଦ୍ଧ ଆରମ୍ଭ କରିଦେବା ସମ୍ଭାବନା ବଳବତ୍ତର ହୋଇଛି ।
ତେବେ ତାଇୱାନ ତଟରୁ ମାତ୍ର ୨୦ କିଲୋମିଟର ଦୂରରେ ଚୀନ୍ ସେନା ବାରୁଦ ବର୍ଷା କରୁଥିଲେ ମଧ୍ୟ ଏଭଳି ସଙ୍କଟର ସମାଧାନ ପାଇଁ ଆମେରିକା କୌଣସି ଫଳପ୍ରଦ ଯୋଜନା କରିପାରୁ ନାହିଁ ।ତେବେ ଗୁଇନ୍ଦା ଜାହାଜକୁ ନେଇ ଶ୍ରୀଲଙ୍କା-ଚୀନ ମଧ୍ୟରେ କୂଟନୀତି ସରଗରମ୍ ଦେଖିବାକୁ ମିଳିଛି |୬ଟି ବିଶାଳ ଯୁଦ୍ଧପୋତ ସହ ଶତାଧିକ ଯୁଦ୍ଧ ବିମାନ ଚୀନମୁତୟନ କରିଛି । ଶତାଧିକ ଯୁଦ୍ଧ ବିମାନ ପଠାଇ ଚୀନ୍ ସମଗ୍ର ଅଞ୍ଚଳରେ ଆତଙ୍କ ଖେଳାଇ ଦେଇଛି । ଏଥିରେ ଚୀନ୍ର ସବୁଠାରୁ ଶକ୍ତିଶାଳୀ ଯୁଦ୍ଧ ବିମାନଗୁଡ଼ିକ ମଧ୍ୟ ସାମିଲ ରହିଛି ।
